Antonio Goleac are 29 de ani și este director executiv la Poliția Locală Sector 4, structura inspecție și control. Asta după ce, în trecut, a fost inspector debutant în ANAF și, mai apoi, polițist local clasa I, grad asistent, raportând venituri de 25.000 lei pe an, puțin peste 2.000 lei pe lună.



Marian Goleac, șeful ADP Sector 4, tatăl lui Antonio Goleac

Îl recomandă, însă, altceva. Cu toate că experiența sa în domeniu este minimă, are legături strânse la vârful instituțiilor care țin frâiele Capitalei. Fiindcă tatăl, Marian Goleac, e mâna dreaptă a primarului Sectorului 4, Daniel Băluță. Șef peste ADP Sector 4, Administrația Domeniului Public. Iar mama, Nicoleta-Matilda, este, din 2019, subprefectul Capitalei. Numită de fostul premier Viorica Dăncilă.



Nicoleta Goleac, subprefectul Capitalei, mama lui Antonio Goleac

Printre nume ”grele” la nivel de București, Goleac junior se afișează cu mașini care mai de care mai scumpe. Însă recordul l-a bătut la început de 2020, când a fost filmat la bordul unui Mercedes de ultimă generație.



122.000 euro dacă o iei „fără nimic”



Mașina, despre care multe surse ale Libertatea vorbeau încă de la începutul anului, este un Mercedes-AMG GT al cărui preț pleacă, fără pachete suplimentare, de la 122.000 euro.



Recomandări Român din Italia, șocat de modul în care a început școala în Peninsulă: „E lipsă de profesori. Manuale nu prea sunt. Ore se fac puține. La grădiniță, cursurile se țin afară”

Specialiștii în domeniul auto spun că automobilul ajunge lejer la 150.000 euro și chiar mai mult.

Autoturismul din imagini costă undeva pe la 150.000 euro. Specialiști din industria auto, consultați de Libertatea:

Mașina este înregistrată în orașul Herne, Germania, la câțiva kilometri de Dortmund.

“Să nu credeți că vine cu ea la muncă. Și nici că o ține pe numele lui. Ca să vină la sediul Poliției, folosește Dusterul instituției, nu se afișează cu Mercedesul”, spun sursele Libertatea.



Are vilă în Berceni



Fiindcă nu și-a afișat ultima declarație de avere, ci doar pe cea pentru 2018, în declarația de avere are doar doar o vilă în noul cartier al comunei Berceni, primită ca donație de la părinții săi, plus terenul aferent.



Zero mașini. Deși în trecut a condus, potrivit surselor Libertatea, și un Audi A7. “Mașinile sunt ținute pe firme”, spune o altă sursă.



Conform Hotărârii privind aprobarea Planului de ordine și siguranță publică al Sectorului 4 al Municipiului București pentru anul 2019, Antonio Goleac are în subordine 471 de polițiști (63 – control general, 238 – ordine publică, 170 – deservire și suport general).



Recomandări Ioana Petrescu, fost ministru de finanțe: “Dacă ar fi să dau un sfat, aș încuraja cât mai multe femei să intre în politică, să intre în administrația publică, acest sacrificiu merită” (II)

Antonio Goleac, director executiv la Politia Sectorului 4 (extras din

HCL nr. 79/2019 a Consiliului Local Sector 4)

15 ani ar trebui să muncească Antonio Goleac, cu un venit anual de 11.000 euro, pentru a-și putea permite mașina pe care o conduce

Participă la concursuri de kempo



Referințele despre Goleac sunt puține. Apare doar în clasamentele unor competiții de kempo, sport de contact unde apare legitimat la clubul Amatto Budokan.



Amatto Budokan este clubul deținut de Amatto Zaharia, președintele federației române de kempo.



De altfel, în 2010, Goleac junior a și dat bacalaureatul special, alături de atleți și sportivi din loturile naționale.



Primăria: „Mașina nu este a domnului Goleac”



Libertatea a încercat să ia legătura cu Goleac prin intermediul Poliției Locale Sector 4. Cel care a sunat ziarul înapoi a fost Cristian Zărescu, consilier pe probleme de comunicare al primarului Daniel Băluță.



“Vrem noi întrebările, domnul Goleac nu are voie să discute cu presa”, a spus Zărescu, fost jurnalist.



Libertatea a trimis către Primărie o captură cu Goleac junior urcând la volan, iar reacția Primăriei a fost scurtă: “Autoturismul la care faceți referire nu este proprietatea domnului Antonio Goleac”.

PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH 'România va fi cucerită de Rusia' - Previziunea îngrijorătoare care urmează să vină peste câteva luni

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect